**Legământul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Orice bărbat în lumea asta mare

iubirea și-o ascunde sub veșmânt,

Dar vine clipa când tăcerea doare

și o tratăm cu aripi de cuvânt.

Din sufletul cuprins de nerăbdare

croim speranțe către Infinit

drept mesageri cu rol de abordare

de a transmite dorul neofit.

În zbor îi dirijăm spre sursa care

ne luminează crezul rezolut

și-i oferim drept semn de închinare

al nostru vis, avid de Absolut.

Nu mai citesc a’ timpului placarde,

că anotimpuri ne separă crunt.

A lor duzină-i focul care arde,

dar îl tratez drept simplu amănunt.

Rămân doar fermecat când vine frica

plutind ușor pe-al dragostei avânt

și o trimit spre tine, Viorica,

să-ți spună clar internul legământ:

Că te iubesc cum altul n-o va face

și n-a făcut-o nimeni pe Pământ,

C-al meu amor e sincer, nu rapace,

și ți-l ofer, pe viață, șezământ.